

**GRAD ZAGREB**

**OBAVIJEST O OBJAVI JAVNOG POZIVA ZA PODNOŠENJE**

**ZAHTJEVA ZA DAVANJE VRTNIH PARCELA NA KORIŠTENJE**

**NA PODRUČJU GRADSKIH ČETVRTI PEŠČENICA - ŽITNJAK,**

**STENJEVEC I MAKSIMIR**

 Javni poziv za podnošenje zahtjeva za davanje vrtnih parcela na korištenje na lokacijama Ulica I. gardijske brigade „Tigrovi“, Ulica Savska opatovina I. odvojak i Mandlova ulica, objavljen je dana 15.03.2016. na oglasnim pločama gradske uprave Grada Zagreba i na web stranici Grada Zagreba ([www.zagreb.hr](http://www.zagreb.hr)). Zahtjev za davanje na korištenje vrtne parcele podnosi se na Obrascu zahtjeva Gradskom uredu za poljoprivredu i šumarstvo u roku od 15 dana od dana objavepoziva.

 Obrazac zahtjeva je objavljen na web stranici Grada Zagreba, a građani ga mogu podići i u Gradskom uredu za poljoprivredu i šumarstvo, Avenija Dubrovnik 12/IV, Zagreb, u sobi 308, radnim danom u vremenu od 08,30 do 15,30 sati.

 Sve informacije u vezi s Javnim pozivom mogu se dobiti na telefon 65 85-650 , 65 85-648 i 6585-607.